അഫ്ഗാനിസ്ഥാനില് യു.എസിന് പിഴവുകള് കൊച്ചി: അഫ്ഗാനിസ്ഥാനില് നിന്ന് സൈന്യത്തെ പിന്വലിക്കാനുള്ള തീരുമാനം ആഗോളതലത്തില് യു.എസിന്റെ കാര്യപ്രാപ്തിയെക്കുറിച്ചുള്ള ധാരണ മാറ്റിയെന്ന് മുന് ഇന്ത്യന് സ്ഥാനപതി ടി.പി. ശ്രീനിവാസന് പറഞ്ഞു. യു.എസിന്റേത് തന്ത്രപരമായ പിഴവുകളായിരുന്നെന്നും അദ്ദേഹം പറഞ്ഞു. അഫ്ഗാനിസ്ഥാനില് നിന്നുള്ള യു.എസ്. പിന്മാറ്റം : പ്രത്യാഘാതങ്ങളും മുമ്ബിലുള്ള വഴികളും എന്ന വിഷയത്തില് സെന്റര് ഫോര് പബ്ലിക് പോളിസി റിസര്ച്ച് സി.പി.പി.ആര്. സംഘടിപ്പിച്ച വെബിനാറില് സംസാരിക്കുകയായിരുന്നു അദ്ദേഹം. ശരിയായ കാര്യം തെറ്റായ രീതിയിലാണ് നടപ്പിലാക്കിയത്. ഇന്ത്യ താലിബാനുമായി മുന്കരുതലോടെയുള്ള സംഭാഷണം ആരംഭിച്ചിട്ടുണ്ട്. അദ്ദേഹം പറഞ്ഞു. സി.പി.പി.ആറിലെ ഗവേഷണ പങ്കാളി ഡോ. ഷെല്ലി ജോണി വെബിനാര് നിയന്ത്രിച്ചു.